# Província de Nampula

Nampula és una província de Moçambic. Té una superfície de 81.606 km² i una població de 3.767.114 el 2006 (2.975.747 habitants el 2001). La capital provincial és Nampula, tercera ciutat del país i anomenada capital del nord.

## Demografia

Població de la província de Nampula :
| 1980 | 1997 | 2007 |
| 2.241.745 | 2.975.747 | 3.985.613 |

## Història

Al segle x fonts àrabs esmenten l'illa de Moçambic com a centre de comerç a l'oceà Índic; el 1498 hi va desembarcar Vasco de Gama que va reclamar l'illa per a Portugal. El 1502 Vasco hi va tornar hi es va construir un establiment, però fins al 1507 o 1508 no fou construït el fort Sao Gabriel; els portuguesos, des d'aquesta illa, van estendre la seva influència i comerç a la zona costanera; el 1607 els holandesos van atacar l'illa però foren rebutjats.
Fins al 1762 fou una dependència del virrei de l'Índia amb seu a Goa, però en aquest any va passar a la corona portuguesa. L'obertura del canal de Suez va fer disminuir la importància estratègica de l'illa de Moçambic (Ilha de Moçambique) i la seva zona d'influència (1869) i el 1898 la capital de la colònia va passar a Lourenço Marques, la moderna Maputo. Ilha de Moçambique va romandre com a capital del districte de Moçambique. Més tard es va anomenar el territori com a Nampula (d'una ciutat de l'interior continental, seu del comandament general de Macuana), nom que portava als anys 40 i 50; el 1947 la construcció del port de Nacala, a la costa continental una mica al nord de Ilha de Moçambique, va suposar el cop de gràcia per aquesta ciutat. Nampula fou declarada ciutat el 22 d'agost de 1956 i finalment capital del districte, encara que aquest va recuperar el seu nom de Moçambique. El 1967 l'illa va quedar unida a la part continental per un pont. El 25 de juny de 1975 el districte va esdevenir una de les províncies de Moçambic. El 1991 l'illa de Moçambic fou declarada Patrimoni de la Humanitat.

## Divisió administrativa

Administrativament està dividida en 18 districtes i 5 municipalitats:
* Districte d'Angoche
* Districte d'Eráti
* Districte de Lalaua
* Districte de Malema
* Districte de Meconta
* Districte de Mecubúri
* Districte de Memba
* Districte de Mogincual
* Districte de Mogovolas
* Districte de Moma
* Districte de Monapo
* Districte de Mossuril
* Districte de Muecate
* Districte de Murrupula
* Districte de Nacala-a-Velha
* Districte de Nacarôa
* Districte de Nampula
* Districte de Ribáuè
Municipalitats:
* Angoche
* Illa de Moçambic
* Monapo
* Nacala Porto
* Nampula

## Governadors

La província és dirigida per un governador provincial nomenat pel President de la República.
* (1995-2000) Rosário Mualeia
* (2000-2005) Abdul Razak
* (2005-2006) Filipe Paúnde
* (2006-2012) Felismino Tocoli
* (2012-2015) Cidália Manuel Chaúque
* (2015-) Victor Manuel Borges

## Referències

* ↑ Quadro da provincia. Instituto Nacional de Estatística. Ano 2007. Acesso 2011 setembro 29
* ↑ Instituto Nacional de Estatística (Nampula até 1997) Acesso 2011 setembro 27
* ↑ "Rosário Mualeia nomeado PCA dos CFM" in O País online. 15 de Junho de 2010. Acesso 2011 outubro 16
* 1 2 "Guebuza concluiu nomeação do seu governo" in Noticias Lusófonas. 11 de Fevereiro de 2005. Acesso 2011 outubro 16
* ↑ "Formado novo Governo". TVM Televisão de Moçambique citando Jornal Noticias. 18 de Janeiro de 2010 Acesso 2011 outubro 16
* ↑ "Primeiro-Ministro: confirmada substituição de Aires Aly por Alberto Vaquina" Arxivat 2012-10-11 a Wayback Machine. Acesso 2012 outubro 8
* ↑ = noticias.sapo.tl Presidente moçambicano nomeia governadores provinciais- Notícias SAPO - SAPO Notícias 2015-10-04

## Enllaços externs

* Portal del Governo de la Província de Nampula
* Pàgina de la província al Portal de Ciència i Tecnologia de Moçambic Arxivat 2012-01-22 a Wayback Machine.